প্রিয় ক্লাবের অবনমন! ক্ষুব্ধ হয়ে স্টেডিয়ামে আগুন ধরাল সমর্থকরা

ওয়েব ডেস্ক : প্রিয় ক্লাবের অবনমন দেখতে পারছিলেন না ভক্তরা। তা নিয়ে বেশ ক্ষুব্ধ ছিলেন তারা। সেই রাগ থেকে ক্লাবের স্টেডিয়ামে (Stadium) আগুন (Fire) লাগিয়ে দেওয়ার অভিযোগ উঠল সমর্থকদের বিরুদ্ধে। ভয়াবহ এই ঘটনাটি ঘটেছে ফিনল্যান্ডে (Finland)। এই আগুন লাগার ভিডিও ভাইরাল হয়েছে সোশাল মিডিয়ায়।

জানা গিয়েছে, সম্প্রতি ফিনল্যান্ডের শীর্ষ লিগ ভেইকাউসলিগাতে অবনমন হয়েছে এফসি হাকার (FC Haka)। তাতেই ক্ষিপ্ত হয়ে হাকার ঘরের মাঠ তোহতান কেন্টা স্টোডিয়ামে আগুন লাগিয়ে দিল সমর্থকরা। অভিযুক্তদের বয়স ১৫ বছরের নীচেই বলে খবর। এর জেরে ৪০০ আসন বিশিষ্ট একটি স্ট্যান্ড পুড়ে ছাই হয়ে গিয়েছে বলে জানা যাচ্ছে।

আরও খবর : ব্যাটিং বিপর্যয় ভারতের! ৫১ রানে টিম ইন্ডিয়াকে হারাল দক্ষিণ আফ্রিকা

এই ঘটনায় চাঞ্চল্য ছড়িয়েছে সে দেশে। সূত্রের খবর, এক অভিযুক্ত ইতিমধ্যে এই অগ্নিকাণ্ডের বিষয়টিকে স্বীকার করেছে। তবে ঘটনায় জড়িতদের বয়স ১৫ বছরের কম হওয়ার কারণে তাদের বিরুদ্ধে কোনও রকম আনা যাবে না। তবে, পুলিশের তরফে জানানো হয়েছে অভিযুক্তদের বিরুদ্ধে ব্যবস্থা নেওয়া হবে।

প্রসঙ্গত, ঘরের মাঠ তোহতান কেন্টা স্টোডিয়ামটি ১৯৩৪ সালে তৈরি হয়েছে। এই স্টেডিয়ামটি কাঠ দিয়ে তৈরি হওয়ার কারণে দ্রুত আগুন ছড়িয়ে পড়ে। অন্যদিকে অবনমনের জন্য আর্থিক ক্ষতির মুখে পড়ে এফসি হাকা। অন্যদিকে নিজেদের স্টোডিয়ামটি পুড়ে যাওয়ার কারণে দুঃখপ্রকাশ করা হয়েছে ক্লাবের তরফে।